Snart kan Apple Watch måske advare om demens

Apple Watch kan allerede holde øje med, om du har anlæg for hjerteproblemer, men i fremtiden kan uret måske også advare dig, hvis du begynder at udvikle demens eller Alzheimers. Apple har sammen med medicinal-giganten Eli Lilly undersøgt, hvordan uret og andre enheder kan hjælpe med at spotte tegn på demens hos brugerne.

Den aktuelle undersøgelse løb over 12 uger, hvor brugere af iPhones, Apple Watch og Beddit-søvnmålere blev holdt under observation. Gruppen bestod af 112 frivillige, hvoraf de 81 var sunde og raske mens 31 deltagere led af kognitive sygdomme eller direkte demens.

Undersøgelse konkluderede at de, der lider af kognitiv svækkelse, var langsommere til at skrive og gjorde det mindre ofte, og sendte færre beskeder samlet set sammenlignet med sunde deltagere.

Det kan, på den baggrund, være en mulighed at trække paralleller mellem måden enhederne håndteres på og kognitiv sundhed. Apples egen ResearchKit-software lader forskere indsamle data fra enheder, inklusive Apple Watch til medicinske forskningsformål, hvilket betyder, at der er stort potentiale for yderligere undersøgelser.

Forfatterne bag undersøgelsen har understreget, at den ikke giver nagelfaste konklusioner, ligesom de påpeger, at disse indledende undersøgelser ikke betyder, at Apple lancerer produkter til behandling af demens i nær fremtid. På den anden side har Apple været ganske åbne om, at sundhedssporing og -funktioner er vigtige elementer i firmaets fremtidige strategi.

Snart kan Apple Watch måske advare om demens